  Майя Бывальцева 27-тӥ толшоре Удмуртиысь Калыкъёслэн эшъяськон юртазы выль ӟуч-удмурт кыллюкамен тодматон радъялозы. Со сярысь элькунысь Йӧскалык лыдӟетъюртлэн пресс-службаез ивортэ. Ужрадэ кыллюкамез дасясьёс, тодосчиос, дышетӥсьёс пыриськозы. Словарь борды ужамзы сярысь Россиысь тодосъя академилэн Урал ёзэтысьтыз Эскеронъёсъя удмурт федерал центрлэн Историяя, кылъя но литературая удмурт институтысьтыз тодосъя ӧнерчи, кыллюкамлэн кылкутӥсь редакторез Леонид Ившин вералоз. Электрон версизэ кылдытонъя ӵектосэз институтысь ӧнерчи, кылосбур тодосъя кандидат Мария Безенова тодматоз. Со дыре ик Эшъяськон юртын Йӧскалык лыдӟетъюртлэн фондъёсысьтыз книгаосын адӟытон ужалоз. Отысь пӧртэм аръёсы потылэм кыллюкамъёсты, со пӧлын шер пумиськылӥсьёссэ, адӟыны луоз Ужрад 16 часын кутскоз. Пыриськыны вань мылкыд карисьёс быгато, пыронэз эркын. Тодэ вайытом, ӟуч-удмурт кыллюкам кык томен, оглом 2 сюрс пала бамен пӧрмиз.  Тегъёс: Мерлык Ижкар Удмуртия удмурткыл книгаос Тодос  